OKRESNÁ PROKURATÚRA PREŠOV 
Masarykova 16, 080 97 Prešov	

Číslo: 1 Pv 386/15/7707-15	Prešov 30.01.2017 
EEČ: 2-58-102-2017
U Z N E S E N I E
Trestná vec:	obv. XXXXX
Trestný čin:	prečin: vyhýbanie sa služobnému úkonu alebo výkonu vojenskej služby podľa § 402 odsek 1 Trestného zákona
Rozhodol: 	prokurátorka Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
-	prečin: vyhýbanie sa služobnému úkonu alebo výkonu vojenskej služby podľa § 402 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Prešov zo dňa 23.10.2015, spisová značka 1 Pv 386/15/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako príslušník Vojenského útvaru XXXXX v dňoch 05.03.2015                           a  13.03.2015 v Rožňave, predložil náčelníkovi finančnej služby Vojenského útvaru XXXXX potvrdenia  o  ošetrení a  uznaní práceneschopnosti počas celého dňa z Nemocnice Košice – Šaca, a.s., Klinika popálenín a rekonštrukčnej chirurgie, pričom  na ošetrení v uvedených dňoch nebol, čím sa vyhol výkonu vojenskej služby v uvedených dňoch.
Uznesením prokurátora Okresnej prokuratúry Prešov zo dňa 23.10.2015, spisová značka 1 Pv 386/15/7707, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
Uznesením   Okresnej    prokuratúry   v    Prešove,   sp. zn.: 1 Pv 386/15/7707 zo dňa 
23.10.2015,  ktoré    nadobudlo     právoplatnosť     dňa     03.11.2015,   bolo    trestné  stíhanie    proti      obvinenému     XXXXX  XXXXX,   nar.  XXXXX                     v  Humennom, trvale  bytom XXXXX, pre prečin vyhýbanie sa služobnému    úkonu   alebo  výkonu vojenskej služby  podľa § 402 ods.1 Trestného zákona,   podmienečne     zastavené    a  bola   mu určená   skúšobná  doba v trvaní                      12 (dvanásť) mesiacov. 

Skúšobná doba uplynula dňa  03.11.2016.
	
Podľa § 217 ods. 1 veta prvá Tr. poriadku č. 301/2005 Z. z. v platnom znení, ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil.

Po uplynutí skúšobnej doby boli probačným a mediačným úradníkom Okresného súdu Prešov vyžiadané správy o  povesti obvinenej osoby z miesta bydliska, bol aktualizovaný odpis registra trestov a vyžiadaná lustrácia priestupkov. Z týchto materiálov bolo zistené, že obvinený rtn. v zál. XXXXX nemá v  odpise z registra trestov po právoplatnosti uznesenia o podmienečnom zastavení trestného stíhania podľa   § 216 ods. 1 Trestného poriadku žiadny záznam. 

Z výpisu z Ústrednej evidencie priestupkov MV SR vyplýva, že zadaným kritériám nevyhovuje žiaden záznam o priestupku.

Zo správy ohľadne miesta bydliska, ako aj OOPZ - Štítnik vyplýva, že menovaný obvinený žije v spoločnej domácnosti s manželkou, synom a rodičmi v mieste bydliska. Jeho správanie je prístojné, nemá z obyvateľmi obce nezhody, alkohol požíva príležitostne, nebol prejednávaný komisiou verejného poriadku a neboli mu uložené žiadne opatrenia.

 Vzhľadom na uvedené skutočnosti bolo potrebné rozhodnúť o tom, že sa                        obv. XXXXX XXXXX  osvedčil v skúšobnej dobe podmienečného zastavenia trestného stíhania, uloženej mu uznesením Okresnej prokuratúry Prešov, sp. zn.:  1 Pv 386/15/7707 zo dňa 23.10.2015 a preto bolo rozhodnuté tak, ako je to uvedené   vo výrokovej časti tohto rozhodnutia.

V zmysle § 217 ods. 4 Tr. poriadku č. 301/2005 Z. z. po nadobudnutí právoplatnosti tohto rozhodnutia nastávajú účinky zastavenia trestného stíhania [§ 9 ods. 1 písm. e)].

Poučenie:
 Proti    tomuto    uzneseniu   je     prípustná    sťažnosť   do   3 / troch /   dní  odo  dňa 
jeho doručenia na Krajskú prokuratúru v Prešove prostredníctvom Okresnej prokuratúry v Prešove. 

JUDr. Mária Eštoková
prokurátorka